Զաքար Քեշիշեան

Զաքար Քեշիշեան ծնած է Այնճար, Լիբանան, 15 Փետրուար, 1968-ին: Շվիահար, երգչախումբ Հիմնադիր ու գեղարուեստական ղեկավար, խմբավար:Դասախօս։


== Կենսագրութիւն ==
Զաքար Քեշիշեան ծնած է Այնճար, Լիբանան, 15 Փետրուար, 1968-ին: Երաժշտական բարձրագոյն ուսումը ստացած է Երեւանի Կոմիտասի անուան պետական երաժշտանոցէն, որ աւարտած է պատւոյ յիշատակութեամբ իբրեւ շվիահար 1993-ին (Ի. Մինասյան)-ի դասարան եւ խմբավար ՝ 1996-ին (Ի. Վարդանեան)-ի դասարան:
1999-ին, նոյնպէս պատւոյ յիշատակութեամբ աւարտած է կատարողական արուեստի բարձրագոյն ընթացքը՝ յետ-ընթացաւարտ (post - graduate)
Դասախօս է Լիբանանի պետական բարձրագոյն երաժշտանոցի, Համազգային Բարսեղ Կանաչեան երաժշտական քոլէճի, ինչպէս նաեւ Լիբանանի Հայկազեան համալսարանի:


== Զաքար Քեշիշեանի հիմնադրած եւ ղեկավարած երգչախումբերը ==
Զաքար Քեշիշեան-ը, 1988-1991-ին, կը վերականգնէ եւ կը ղեկավարէ Այնճար Կաքաւիկ մանկապատանեկան երգչախումբը, 1992-ին կը հիմնէ Լիբանանահայ ազգային վարժարաններու Ծիածան երգչախումբը եւ նուագախումբը:
1992-էն ի վեր՝ հիմնադիրն ու գեղարուեստական ղեկավարն է Շուշիի ՎԱՐԱՆԴԱ մանկական, պատանեկան եւ երիտասարդական պետական երգչախումբին:
1997-էն ի վեր՝ Լիբանանի Համազգայինի ԿԱՐԿԱՉ մանկապատանեկան եւ երէց պատանեկան երգչախումբը:
2008-ին հիմնադրած է Լիբանանի Համազգային ԱՅԳ երիտասարդական երգչախումբը եւ նուագախումբը։
2005-2009 թթ. Ղեկավարած է Մեծի Տան Կիլիկիոյ Կաթողիկոսարանի ՇՆՈՐՀԱԼԻ երգչախումբը:


== «Կարկաչ» մանկական, պատանեկան և երիտասարդական երգչախումբեր ==
Հիմնուած են 1997-ին: Տարիքային տարբեր բաժանումներով անդամները երգչախումբի մաս կը կազմեն, կ՛ունենան տարեկան համերգներ ինչպես նաեւ շրջագայութիւններ: 
Երգչախումբը յաճախ կ՛ունենար հայրենի հեղինակներու կողմէն յատուկ «Կարկաչ» -ի համար գրուած նոր երգերու կատարումներ: 
Երգչախումբերը կը ղեկավարուին Զաքար Քեշիշեանի խմբավարութեամբ: Աշակերտներու ընդհանուր թիւը կը կազմէր շուրջ 150 հոգի:


== Զաքար Քեշիշեանի համերգներն ու  ելոյթները ==
Իբրեւ շվիահար՝Զաքար Քեշիշեան-ը, համերգներով հանդէս եկած է Համազգայինի ԳՈՐԱՆԻ, Այնճարի ԿՈՄԻՏԱՍ, Պէյրութի Հայ Աւետարանական «ՆՈՐ ԵՐԳ» համոյթներուն հետ:
Իբրեւ խմբավար եւ շվիահար բազում ելոյթներ ունեցած է Հայաստանի, Արցախի, Աւստրալիայի, Ֆրանսայի, Յունաստանի, Ա.Մ. Էմիրութիւնների, Եգիպտոսի, Սուրիայի, Լիբանանի եւ Կիպրոսի տարբեր քաղաքներուն մէջ:


== Զաքար Քեշիշեան Արցախի մէջ ==
Առաջին անգամ Զաքարը 1988-ին եկած է Արցախ։ Երեւանի երաժշտանոցի շարք մը ուսանողներու հետ համերգներ տալու։ Եւ ինչպէս ինքը կ՛ըսէ, առաջին հայացքով սիրահարուած է Արցախին։
«Բարի հսկան» տարուայ 10 ամիսը կ՛ապրի Լիբանան՝ ղեկավարելով Համազգայինի «Այգ» երիտասարդական երգչախումբը։ Իսկ ամառը կ՛երթայ Շուշի։ Հօրմէն ժառանգաբար փոխանցուած սէրը դէպի երաժշտութիւնը կը ստիպեն ե´ւ Լիբանանի, ե´ւ Արցախի մէջ զբաղուիլ նոյն գործով։


== Պարգեւներ, Շքանշաններ եւ Պատւոյ գիրեր ==
2002-ին, Պարգեւատրուած է Վաչագան Բարեպաշտ նախագահական շքանշանով:
2004-ին արժանացած է Շուշիի պատուաւոր քաղաքացիի կոչման:
2005-ին ԵՂԻՇԷ-ի անուան մրցանակով:
2007-2008 թթ. ԼՂՀ – Լեռնային Ղարաբաղի Հանրապետութիւն Կրթութեան եւ մշակոյթի նախարարութեան պատուոգիրով:
2007-ին ԼՂՀ Ի. Հ. Աթայան յուշամետալով:
2007-ին ԼՂՀ Գրողներու Միութեան պատւոգրով:
2014-ին «Արցախեան շարժում 25-ամեակ» շքանշանով:
2017-ին պարգեւատրուած է Հայաստանի Հանրապետութեան Սփիւռքի նախարարութեան «Կոմիտաս» շքանշանով:


== Հրապարակումներ՝ Խտասալիկներ ==
2005-ին Շուշիի ՎԱՐԱՆԴԱ երգչախումբի հետ ձայնագրած է «ԲԵՐԴԱՔԱՂԱՔ» խտասալիկը, իսկ
2007-ին իր տիկնոջ Քամիլիա Երկանեան Քեշիշեանի հետ հրապարակած է «ՆՌՆԵՆԻ» խտասալիկը:


== Անդամակցութիւն ==
1998-2000 թթ. Հանդիսացած է՝ Լիբանանի Համազգայինի Բարսեղ Կանաչեան երաժշտական քոլէճի տնօրէն խորհուրդի անդամ:
2013-էն ի վեր՝ անդամ է խմբավարներու Միջազգային Ընկերութեան:


== ՄԱԿ-Ի զարգացման ծրագիրի երգչախումբը ==
2016-ին Լիբանանի մէջ հիմնադրած է ՄԱԿ-Ի զարգացման ծրագիրի երգչախումբը:


== Աղբիւրներ ==
Zakar Keshishian's official page
Ula Ulijona,viola,Zakar Keshishian,duduk ,Kremerata Baltica
New Flower performed by Zakar Keshishian